Harald Eia

**Harald Meldal Eia** (født 1966) er en norsk sosiolog, programleder, komiker, skuespiller og tekstforfatter med lang fartstid i NRK. Han er særlig kjent for sitt samarbeid med komiker Bård Tufte Johansen og de to har siden midten av 1990-årene skapt en rekke TV- og radioprogrammer i NRK. De fikk sitt store gjennombrudd med humorprogrammet ''Lille Lørdag'' i 1995. Eia har også vært ansatt noen år i TVNorge og gjort ting på egen hånd, deriblant faktaserien *[[Hjernevask (TV-program)|Hjernevask]].*

## Bakgrunn og utdannelse
Eia vokste opp på Rykkinn i Bærum. Han gikk på Gommerud barneskole,  Belset ungdomsskole og Valler videregående skole og jobbet som avisbud i flere år før han begynte å studere ved Universitetet i Oslo. Han har filosofi mellomfag, matematikk og data grunnfag. Han leverte hovedoppgaven *Lidende ledere og kompetente kalkulatører : næringslivsfolks symbolske kamper* i sosiologi i 1992.

## Komikerkarrière
I sine yngre år var Eia med i en teatersportgruppe som ble nordiske mestere i 1994. 

Han debuterte som programleder i ungdomsprogrammet ''U'' på NRK. Han hadde det første samarbeidet med Bård Tufte Johansen i samme program i 1994. I 1995 var de programledere og forgrunnsfigurer i humorprogrammet ''Lille Lørdag''. Programmet ble sendt i perioden 1995–1996 og var først et nisjeprogram med relativt få seere. Men programmet oppnådde raskt kultstatus. I 1998 var de tilbake på skjermen i det aktualitetspregede humorprogrammet ''Åpen post''. Programmet gikk frem til 2002 og vakte en del bestyrtelse i sin samtid.

Programserien *[[Hjernevask (TV-program)| Hjernevask]]* ble vist på NRK1 våren 2010. Temaet var om arv eller miljø hadde størst påvirkning, og for dette ble Eia tildelt Fritt Ords Honnør
.

I 2010 forlot Eia NRK sammen med Bård Tufte Johansen og startet produksjonsselskapet Funkenhauser Productions. I 2012 ble han programleder i TV-serien *[[Brille (TV-program)|Brille]]*, først på NRK og fra 2013 på TVNorge. For programmet har han blitt nominert til Gullruten 2016 i klassene *Beste mannlige programleder* og *Publikumsprisen* og Gullruten 2018 i klassen *Beste mannlige programleder*. I 2019 returnerte han til NRK og året etter var han programleder for faktaprogrammet *[[Sånn er Norge]].* I 2023 gikk han til TV 2. Her hadde han en ledende rolle som «Oslolosen» i den humoristiske konkurranseserien *[[Vinnerschkalle]]* (2024).

Sammen med Tore Sagen startet han i 2022 podkasten *Tore og Haralds podkast* på Schibsteds podkastplattform PodMe. I podkasten tar de opp etikk og ulike perspektiver rundt aktuelle tema. Podkasten ble kåret til morsomste podkast under Humorprisen 2022.

I 2010 fikk han Fritt Ords honnør og Mensa Norges pris 2010 for den populærvitenskapelige TV-serien ''Hjernevask''.

## TV-opptredener
* : *[[U (TV-serie)|U]]* (først som sosiolog, senere som tekstforfatter og programleder)
* : The Show (statist)
* : *[[Egentlig]]* (tekstforfatter)
* : *[[U:natt]]*
* : *[[Lille Lørdag]]* (med Bård Tufte Johansen og Marit Åslein)
* –: *[[Åpen post]]* (med Bård Tufte Johansen)
* : *Minner fra [[Lille Lørdag]]*
* : *[[Uti vår hage]]* (med Bård Tufte Johansen og Atle Antonsen)
* : *[[Team Antonsen]]* (med Atle Antonsen, Bård Tufte Johansen og Kristopher Schau)
* : *[[Tre brødre som ikke er brødre]]* (med Bård Tufte Johansen og Atle Antonsen)
* : *[[Videobloggeren Rubenmann]]*
* : *[[Uti vår hage 2]]* (med Bård Tufte Johansen og Atle Antonsen)
* : *[[Den norske humor (TV-program)|Den norske humor]]* (jurymedlem)
* : *[[Hjernevask (TV-program)|Hjernevask]]*
* : *[[Storbynatt]]* (med Bård Tufte Johansen)
* –: *[[Brille (TV-program)|Brille]]* (med Bård Tufte Johansen)
* : *Årsrevyen* (med Bård Tufte Johansen)
* : *[[Sånn er Norge]]*
* : *[[Kongen befaler (TV-program)|Kongen befaler]]*
* 2024: *[[Vinnerschkalle]]*

Harald Eia har også opptrådt flere ganger sammen med trioen KLM. I 1987 deltok han i en episode av ungdomsprogrammet *[[Diskuteket]]*.

## Filmer
* *[[Secondløitnanten]]* (1993)
* *[[Jakten på nyresteinen (film)|Jakten på nyresteinen]]* (1996)
* *[[Detektor]]* (2000)
* *[[United]]* (2003)
* *[[Kong Curling]]* (2011)

## Radioprogram (utvalg)
* *[[Herreavdelingen]]* (1997)
* *[[Tazte priv]]* (2004)
**[[Sånn er du]]* (2017–d.d) (med Nils Brenna)

## Bibliografi
* 2020 *Mysteriet Norge: hvordan et fattigfolk i nord ble verdens rikeste, frieste og lykkeligste mennesker* (med Ole-Martin Ihle), Strawberry Publishing
* 2016 *Hva forskes det på her? - og andre ting du ikke visste at du lurte på* (med Ole-Martin Ihle), Kagge Forlag
* 2013 *Folk flest sover ikke nakne - og 149 andre fakta om det norske folk* (med Ole-Martin Ihle og Nils Brenna)*,* Gyldendal
* 2010 *Født sånn eller blitt sånn? - utro kvinner, sjalu menn og hvorfor oppdragelse ikke virker* (med Ole-Martin Ihle)*,* Gyldendal

## Rollefigurer
* Oslolosen
* Thomas André
* Krøvel Vellevoll
* Lena
* Ingolf Breistrand
* Geir Olav Ødegård
* Khalid Iqbal
* Eivind Knutsgård

## Spill
* *[[LittleBigPlanet]]* (2008)

## Bildegalleri

Fil:Harald Eia.jpg|Harald Eia i radiostudio 
Fil:NMD Oss og dem - NMD 2018 (40988154335).jpg|Medvirkende: Kjetil B. Alstadheim, Jan Inge Fardal, Irene Halvorsen, Marie Simonsen. Moderator Harald Eia, Anders Brenna (2018) 
Fil:NMD Oss og dem - NMD 2018 (40988156165).jpg|Medvirkende: Kjetil B. Alstadheim, Jan Inge Fardal, Irene Halvorsen, Marie Simonsen. Moderator Harald Eia, Anders Brenna (2018) 
Fil:NMD Oss og dem - NMD 2018 (41844092082).jpg|Medvirkende: Kjetil B. Alstadheim, Jan Inge Fardal, Irene Halvorsen, Marie Simonsen. Moderator Harald Eia, Anders Brenna 
Fil:NMD Åpning foto Thor Brødreskift 23 (52886976536).jpg|NMD Åpning foto med Harald Eia (2023) 


## Referanser




## Eksterne lenker
* 
* 
* 
*  "Rich&Equal" - Norwegian TV show "This Is Norway" s01e04 w/English subtitles på YouTube
*  Danish language fra Uti vår hage på YouTube
*  More danish language fra Uti vår hage på YouTube